2.

399 R 1493: Uredba Sveta (ES) št. 1493/1999 z dne 17. maja 1999 o skupni ureditvi trga za vino (UL L 179, 14.7.1999, str. 1), kakor je bila popravljena z UL L 271, 21.10.1999, str. 47, kakor je bila spremenjena z: — 1 03 T: Aktom o pogojih pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike ter prilagoditvah pogodb, na katerih temelji Evropska unija, z dne 16. aprila 2003 (UL L 236, 23.9.2003, str. 33), — 32003 R 1795: Uredbo Komisije (ES) št. 1795/2003 z dne 13. oktobra 2003 (UL L 262, 14.10.2003, str. 13). Za namen tega sporazuma veljajo določbe Uredbe z naslednjimi prilagoditvami: (a) Sklicevanja na druge akte v Uredbi se štejejo za ustrezna v obsegu in obliki, v kateri so navedeni akti vključeni v Sporazum. (b) Člen 1(1) se ne uporablja. (c) Naslov II, z izjemo člena 19, in naslovi III, IV in VII se ne uporabljajo. (d) Zadnji stavek člena 19(2) se ne uporablja za Lihtenštajn. Poleg tega se za Lihtenštajn ne uporablja tudi zadnji stavek točke B 1 Priloge VI. (e) V členu 44(1) se ne uporabljajo besede ‚in kjer je primerno, ne glede na člen 45, zakonito uvožena vina’. (f) V členu 44(14) se besedilo ‚Rezanje vina s poreklom iz tretje države’ glasi ‚Rezanje vina s poreklom iz tretje države ali države EFTA’. (g) V členu 45(1a) se ne uporabljajo besede ‚bodisi uvožene ali ne’. (h) Poglavje II naslova V se uporablja z naslednjo prilagoditvijo: Z odstopanjem od nacionalne zakonodaje Lihtenštajna namizna vina s poreklom iz Lihtenštajna, ki niso upravičena do geografske oznake, morajo izpolnjevati zahteve iz določb Poglavja II naslova V glede opisa, označevanja, predstavitve in zaščite nekaterih proizvodov, če so ta namizna vina namenjena za trg EGP izven Lihtenštajna. (i) Naslov VI se uporablja z naslednjimi prilagoditvami: Kakovostna vina s poreklom iz držav EFTA se štejejo za enakovredna kakovostnim vinom, proizvedenim v določenem proizvodnem območju (‚kakovostna vina pdpo’), pod pogojem, da so skladna z nacionalno zakonodajo, ki je za namene tega protokola skladna z načeli Uredbe Sveta (ES) št. 1493/1999, kakor je bila spremenjena za namene tega sporazuma. Vendar pa se opis ‚kakovostno vino pdpo’ kakor tudi drugi opisi iz člena 54(2) ne smejo uporabljati za ta vina. Seznam kakovostnih vin, ki so ga določile države EFTA, ki proizvajajo vino, se objavi v Uradnem listu Evropske unije. (j) V skladu s členom 54(4) so vina s poreklom iz Lihtenštajna priznana kot kakovostna vina, če izpolnjujejo vse zahteve za ti. ‚1. kategorijo – vina’ v skladu z nacionalno zakonodajo. Kakovostna vina s poreklom iz Lihtenštajna so upravičena do ene od naslednjih geografskih oznak, ki so ali niso spremenjene z imenom vinograda in se sklicujejo na poreklo različnih vrst grozdja, naštetih v uradnem ‚vinogradniškem in AOC imeniku’ Lihtenštajna: Balzers, Bendern, Eschen, Eschnerberg, Gamprin, Mauren, Ruggell, Schaan, Schellenberg, Triesen, Vaduz. Geografsko oznako spremlja eden od izrazov ‚Kontrollierte Ursprungsbezeichnung’, ‚KUB’, ‚Appellation d’origine contrôlée’ ali ‚AOC’ na etiketi. (k) Členi 71, 77, 78 in 79 se ne uporabljajo. (l) Za namene Priloge III se šteje, da Lihtenštajn spada v vinorodno cono B. (m) Ne glede na točko D.1. Priloge VI vina s poreklom iz Lihtenštajna, proizvedena v skladu z nacionalno zakonodajo in nato razvrščena kot ‚1. kategorija – vina brez dodatnih kakovostnih lastnosti’, se priznajo kot kakovostna vina.